Óviðjafnanleg náttúrufegurð , menning og slökun einkenna þessa skemmtilegu ferð sem byrjar í heilsulindarbænum Bad Reichenhall sem hefur hlotið nafnbótina „ alpabær ársins “ . Listamannabærinn Rovinj tekur á móti okkur með sínum suðræna blæ en á leiðinni þangað verður komið við í Ljubljana , höfuðborg Slóveníu . Komið verður til Poreč , eins elsta bæjarins við Istríaströndina . Bærinn er einstaklega töfrandi en þar er m.a. að finna hina áhugaverðu Euphrasius basilíku frá 6. öld sem varðveitt er á heimsminjaskrá UNESCO . Á leiðinni til Poreč verður áð hjá Limski Kanal og einnig munum við fara til vínbónda í Pazin . Töfrandi er forna rómverska borgin Pula en hún er sú stærsta við Istríaskagann og tekur á móti okkur í allri sinni dýrð . Náttúrufegurðin gælir við okkur í Riva del Garda þar sem við m.a. siglum á Gardavatni til hinna dásamlegu ítölsku smábæja Limone og Malcesine . En inn á milli Alpafjallanna í Austurríki bíður okkar að lokum bærinn Kufstein sem oft er kallaður „ perla Tíróls “ . Brottför frá Keflavík kl. 7:20 og mæting í Leifsstöð í síðasta lagi 2,5 klst. fyrir brottför . Lending í München kl. 13:05 að staðartíma . Þaðan verður ekin falleg leið um Alpana til Bad Reichenhall sem er yndislegur Alpabær með 850 ára sögu en hann var valinn „ Alpabær ársins “ árið 2001 . Bærinn er þekktastur sem heilsubær og gamall saltframleiðslu bær . Þar verður gist í eina nótt . Upplagt er að kanna bæinn fyrir kvöldverð . Nú kveðjum við gamla saltbæinn eftir góðan morgunverð og rólegheit . Stefnan verður tekin á Króatíu en á leiðinni verður stoppað í Ljubljana , höfuðborg Slóveníu og stærstu borg hennar , sem telst með grænustu höfuðborgum Evrópu . Þaðan verður ekin fögur leið um Istríaskagann suður til Rovinj í Króatíu en þar verður gist 4 nætur á góðu hóteli við ströndina , með inni - og útisundlaug , líkamsrækt , heilsulind og fallegum garði . 27. apríl | Gönguferð inn í Rovinj & frjáls tími Umhverfið er dásamlegt og við njótum þess á skemmtilegri göngu með ströndinni inn í miðbæ Rovinj sem er litríkur bær og iðar af mannlífi . Eftir hádegi getur hver og einn ráðstafað tíma sínum að vild og hvort heldur sem er að skoðað bæinn betur eða varið honum í slökun og huggulegheit á hótelinu . Skemmtilegur dagur í Króatíu sem byrjar á því að aka fagra leið um Istríaskagann . Á leiðinni verður stoppað fyrir ofan Limski Canal en þar þrengir fjörðinn svo mjög að meir minnir á skurð . Bærinn Poreč , sem er einn sá elsti við ströndina , tekur á móti okkur í allri sinni dýrð . Yndislegur bær sem skartar marmaralögðum götum og fögrum byggingum . Þar er að finna áhugaverða Euphrasius–basilíku frá 6. öld sem fór á heimsminjaskrá UNESCO árið 1997 . Auðvelt er að finna skemmtilegar verslanir , til að mynda mikið af skartgripaverslunum . Eftir góðan tíma þar verður ekið til Pazin þar sem vínbóndi verður sóttur heim og borðaður hjá honum léttur hádegisverður . Þar verður sungið og trallað . Pula er stærsta og elsta borgin á Istríaskaganum . Hún á sér viðburðaríka sögu en með því að fullkomna samspil rómverskrar menningar , fallegra baðstranda og nútíma ferðaþjónustu laðar bærinn til sín ferðamenn allsstaðar að úr heiminum . Frægust er borgin fyrir forna hringleikahúsið frá tímum rómverska heimsveldisins í Króatíu en borgina prýða einnig glæstar byggingar frá tímum Habsborgaraveldisins . Hér ætlum við að dvelja góða stund , skoða og fræðast ásamt því að njóta dásamlegs umhverfis við ströndina . 30. apríl | Rovinj & Riva del Garda við Gardavatnið Nú kveðjum við þennan dásamlega bæ eftir góðan morgunverð og ökum til Riva del Garda við Gardavatnið sem er rómað fyrir fegurð . Á leið okkar þangað er áð góða stund í bænum Garda sem er líflegur og skemmtilegur bær við vatnið og þaðan þræðum við síðar litlu bæina við vatnið norður eftir til Riva del Garda þar sem gist verður í 3 nætur á góðu hóteli í miðbænum . Hótelið er með inni - og útisundlaug , heilsulind , sauna og gufubaði . Einnig er mjög fallegur garður þar sem hægt er að sitja úti og njóta fegurðar staðarins . 1. maí | Skoðunarferð & frjáls dagur í Riva del Garda Dagur í rólegheitum en að loknum morgunverði förum við fótgangandi í smá skoðunarferð um litríka bæinn Riva del Garda sem er einn eftirsóttasti ferðamannabærinn við Gardavatnið . Að henni lokinni gefst hverjum og einum frjáls tími til að skoða sig um á eigin vegum í þessum snotra bæ . Ganga litlar og þröngar götur hans , kíkja við í verslunum og kanna fallegu strandlengjuna . Einnig er kjörið að njóta aðstöðunnar á hótelinu , annaðhvort í sundlaugargarðinum eða í heilsulindinni . Lífið er dásemd , nú verður farið í töfrandi siglingu á Gardavatni og verður fyrst siglt til Limone , fallegs bæjar við vatnið . Þar njótum við þess að þræða litlar , þröngar götur og líta inn í fallegar verslanir . Síðan verður siglt til Malcesine , sem er mjög eftirsóttur ferðamannabær . Hér er upplagt að fara með kláf upp á Monte Baldo fjallið , hæsta fjallið við Gardavatn . Einnig er mjög áhugavert að skoða fallegan kastalann eða bara njóta náttúrufegurðarinnar og rölta um þennan dulúðlega bæ . Eftir það verður siglt til baka til Riva del Garda . 3. maí | Skómarkaður í Dro & Kufstein í Tíról í Austurríki Eftir dýrðardaga í Riva del Garda verður byrjað á því að heimsækja Skómarkaðinn í Dro sem er norðan við bæinn Riva en síðan verður ekin fögur leið yfir Brennerskarð og yfir Evrópubrúna . Inn á milli Alpafjallanna , við grænu ána Inn , er bærinn Kufstein sem er oft kallaður „ perla Tíróls “ og hefur bænum m.a. hlotnast sá heiður að saminn var um hann falleg ballaða , Das Kufsteiner-Lied eða Kufsteiner-ljóðið . Í Kufstein verður gist í 2 nætur . 4. maí | Dagur í Kufstein & frjáls tími Kufstein er yndislegur bær með sínum miðaldakastala sem trónir yfir borginni . Í kastalanum má finna „ hetjuorgelið “ sem hljómar í 13 km fjarlægð 2 sinnum á dag . Við förum í stutta gönguferð til að kanna umhverfið og förum síðan með lyftu upp í kastalann en þaðan er útsýnið yfir bæinn og nærliggjandi sveitir undurfagurt . Einnig er upplagt að gefa sér tíma til að fara á stutta orgeltónleika við rætur kastalans en daglega kl. 12.00 er spilað í minningu þeirra sem létust í fyrri og seinni heimstyrjöldinni . Eftir það er frjáls tími til að kanna bæinn á eigin vegum . 5. maí | Heimferð frá München Nú er komið að heimferð eftir þessa glæsilegu ferð . Ekið verður út á flugvöllinn í München , brottför þaðan er kl. 14:05 og áætluð lending í Keflavík kl. 16:00 að staðartíma .